গ্রেইম পোলক
রবার্ট গ্রেইম পোলক (ইংরেজি: Graeme Pollock; জন্ম: ২৭ ফেব্রুয়ারি ১৯৪৪) নাটাল প্রদেশের ডারবানে জন্মগ্রহণকারী সাবেক ও বিখ্যাত দক্ষিণ আফ্রিকান আন্তর্জাতিক ক্রিকেট তারকা। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। গ্রেইম পোলক দক্ষিণ আফ্রিকার সর্বকালের সেরা ক্রিকেটার হিসেবে পরিচিত। এছাড়াও তিনি টেস্ট ক্রিকেটে দক্ষিণ আফ্রিকার অন্যতম সেরা ব্যাটসম্যান হিসেবে চিহ্নিত হয়ে আছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল ও ইস্টার্ন প্রভিন্সের পক্ষে খেলেছেন।